Hongdu GJ-11 (ԱԹՍ)

**Հանդգու GJ-11 սրածայր սուր** կամ **Լի-տիեն** (**,** չին․՝ 利剑), չինական անօդաչու մարտական ինքնաթիռի (UAV) նախատիպ (), որը նախատեսված է թշնամու խորապես պաշտպանված ցամաքային թիրախներն հայտնաբերելու և դրանց վրա աննկատ հարձակվելու համար և որը բեռնավորվում է ավիացիոն զինամթերքներով (հրթիռային զենք, հակատանկային կառավարվող հրթիռ և այլն)։ GJ-11-ը կարող է նաև կատարել օդային հետախուզություն։

Մոդելի մշակումը համատեղ իրականացվել է չինական SYADI, SAU և Hongdu (HAIG) ավիացիոն արդյունաբերական ընկերությունների կողմից։ Արտադրողը դարձել է HAIG ընկերությունը։

## Դիզայն
GJ-11-ը անպոչ թռչող թևի կոնֆիգուրացիայով է, որը ներառում է երկու զինախցիկ։ Աննկատ լինելու առանձնահատկությունը ներառում է շարժիչի արտանետման հետևի մասի օդամղման շրջանակի և զինապահոցի դռների սղոցանման ձևը։ Ինքնաթիռն աշխատում է անհայտ տիպի մեկ տուրբոռեակտիվ օդափոխմամբ շարժիչով, իսկ թևերի ընդհանուր բացվածքը 14 մետր է։

### Ընդհանուր բնութագրեր
[մինի|300x300փքս|Չինաստանի ռազմաօդային ուժերի հարվածային [Անօդաչու թռչող սարք|ԱԹՍ-ի գրաֆիկական պատկեր]]

* Անձնակազմ։ Ոչ
* Երկարություն՝ 12,2 մ (40 ֆտ 0 դյույմ)
* Թևերի բացվածքը՝ 14,4 մ (47 ոտնաչափ 3 դյույմ)
* Բարձրություն՝ 2,7 մ (8 ֆտ 10 դյույմ)
* Էլեկտրաշարժիչ՝ 1 ×

### Սպառազինական կարողություն
*Զենքի ներքին պահոցներ.
** Մինչև 2000 կիլոգրամ (4400 ֆունտ) օգտակար բեռ
** Ռումբեր։

## Պատմություն
Չինական նոր մեքենայի մասին առաջին տեղեկությունները հայտնվել են 2013 թվականի նոյեմբերին։ Կառուցվել է առնվազն երկու թռչող նախատիպ, որոնց ոչ պաշտոնական լուսանկարները հայտնվել են լրատվամիջոցներում։ Առաջին պաշտոնական շնորհանդեսը տեղի է ունեցել 2019 թվականի հոկտեմբերի 1-ին Պեկինում Չինաստանի Ժողովրդական Հանրապետության հռչակման 70-ամյակի տոնական շքերթի ժամանակ։

Շքերթին ներկայացվել է մեքենայի մակետ, որն արտաքուստ տարբերվում էր նախկինում հրապարակված լուսանկարներից։ GJ-11- ը կառուցվել է թռչող թևի կոմֆիգուրացիայով, մեքենայի ուրվագիծը նախատեսված է ռադարային հայտնաբերումը նվազեցնելու համար։ Ի տարբերություն նախատիպերի, որոնք հագեցած էին ստանդարտ WS-13 ֆորսաժային կամերայով շարժիչներով (ռուսական RD-93 շարժիչի չինական տարբերակ), դասական արտանետվող փքելքով, մոդելն ունի հարթ փքելք։ Այս լուծման շնորհիվ փքելքից դուրս եկող տաք արտանետվող գազերն ավելի լավ են ցրվում, ինչը նպաստում է օդանավի ջերմային բնութագրերի նվազմանը։ Փքելքի հարթ ձևը, հավանաբար, ձեռք է բերվել ֆորսաժային կամերայի հեռացնելու միջոցով՝ հավանաբար պահպանելով նույն WS-13 էներգաբլոկը։ Կարող են օգտագործվել նաև Չինաստանում առկա այլ փոքր WP-7 կամ WP-13 շարժիչներ։ Վաղ տարբերակներն ավելի քիչ անաղմուկ էին, քանի որ շարժիչը բաց փքելքով (nozzle) էին։

Շարժիչի ներթող անցքը ( inlet ) տեղակայված է պրոֆիլի առաջնային օդի մուտքի եզրից վեր։ Շարժիչի ներթող թունելը շրջահոսուն ձևով թեքվում է կորպուսի վերևով` ծածկելով շարժիչի կոմպրեսորների առաջին աստիճանի թիակները, ինչը նաև օգնում է նվազեցնել օդանավի ռադարային նկատելիությունը։

Մեքենան խիստ մարտական է։ Ֆյուզելաժի ներսում կա ռումբերի երկու պահոց։ Դրանցից յուրաքանչյուրի բեռնունակությունը մեկական ճախրասավառնող ռումբ (glide bomb)է ՝ յուրաքանչյուրը 500 կգ քաշով կամ արբանյակային կոորդինատներով ուղղորդվող երկու 100 կգ-անոց ռումբ։ Հաղորդակցությունը 1000 կմ հեռավորության վրա, որը կազմում է սարքի մարտական հաշվարկային շառավիղը, պետք է ապահովվի արբանյակային կապով, որի ալեհավաքը ներկառուցված է կորպուսի վերին մակերեսի վրա։ Ինքնաթիռը հագեցած է ռադարով, որի ալեհավաքները տեղադրված են մեքենայի առաջնային եզրում։

## Զարգացում
[աջից|մինի|GJ-11 ցուցադրությունը ''Airshow China'' ամենամյա ավիացիոն շոուում, Ջուհայ ([Չինաստան, Գուանդուն), 2021]]

Բացի ցամաքային տարբերակից, կառուցվել է նաև ծովային տարբերակ, որը նախատեսված է ավիակիրի տախտակամածից գործելու համար։

2021 թվականի հոկտեմբերին Չինաստանի ավիացիոն արդյունաբերության կորպորացիան (AVIC) ցուցադրեց GJ-11-ը Ջուհաի քաղաքում ( Գուանդուն ) կայացած *Airshow China* ամենամյա ավիացիոն շոուում։ Հաղորդվում է, որ անօդաչու թռչող սարքը կարող է ինքնավար թռիչք կատարել Չինաստանի ռազմածովային նավատորմի ամֆիբիա դասի **075 տեսակի** ուղղաթիռակիր թռիչքային տախտակամած ունեցող դեսանտային գրոհային նավերից։ 

Գրեթե անտեսանելի անօդաչու թռչող սարքը կարող է ռազմաճակատի լայնությամբ տարածել բազմաթիվ կեղծ օդային թիրախներ կամ ռադիոէլեկտրոնային պատերազմի համակարգեր՝ ինչպես նաև արձակել ճշգրիտ կառավարվող զինամթերքներ։

2022 թվականի հոկտեմբերին չինական լրատվամիջոցները ցուցադրել են համակարգիչներով գեներացված երեք GJ-11-ի կոնցեպտները, որոնք կառավարվում էին Chengdu J-20 կործանիչի երկտեղանոց տարբերակով, որը նման է Միացյալ Նահանգների արհեստական բանականությամբ կառավարվող Loyal Wingman մարտական ​​ինքնաթիռին։

## Նշումներ

## Ծանոթագրություններ

## Արտաքին հղումներ

Կատեգորիա:2013 հիմնադրումներ
Կատեգորիա:Անօդաչու օդանավեր
Կատեգորիա:Զանգվածային ոչնչացման զենք
Կատեգորիա:Զենք այբբենական կարգով
Կատեգորիա:Թռչող ապարատներ
Կատեգորիա:Հարվածային զենքեր
Կատեգորիա:Չինական ապրանքանիշներ
Կատեգորիա:Չինաստանի զրահատեխնիկա
Կատեգորիա:Ռազմական սարքավորումներ ըստ տեսակի